NORSK

VIKTIG: VED Å BRUKE EN iPHONE, iPAD ELLER iPOD TOUCH («iOS-ENHET») SAMTYKKER DU I Å VÆRE BUNDET TIL FØLGENDE BETINGELSER FRA APPLE OG TREDJEPARTER.

A.    PROGRAMVARELISENSAVTALE FOR APPLE iOS
B.    TILLEGGSVILKÅR FOR APPLE PAY
C.    KOMMUNIKASJON FRA APPLE

APPLE INC. 
iOS-PROGRAMVARELISENSAVTALE
Enbrukerlisens

LES DENNE PROGRAMVARELISENSAVTALEN (LISENSEN) NØYE FØR DU BEGYNNER Å BRUKE iOS-ENHETEN ELLER LASTER NED PROGRAMVAREOPPDATERINGEN SOM LEVERES SAMMEN MED DENNE LISENSEN. VED Å BRUKE iOS-ENHETEN ELLER LASTE NED EN PROGRAMVAREOPPDATERING AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU IKKE ER ENIG I BESTEMMELSENE I DENNE LISENSEN, KAN DU IKKE BRUKE iOS-ENHETEN ELLER LASTE NED PROGRAMVAREOPPDATERINGEN. 

HVIS DU NYLIG HAR KJØPT EN iOS-ENHET OG DU IKKE ER ENIG I BESTEMMELSENE I DENNE LISENSEN, KAN DU RETURNERE iOS-ENHETEN INNENFOR RETURPERIODEN TIL APPLE STORE-BUTIKKEN ELLER DEN AUTORISERTE DISTRIBUTØREN DU KJØPTE ENHETEN FRA. PRODUKTRETUR ER UNDERLAGT APPLES RETNINGSLINJER FOR PRODUKTRETUR, SOM DU KAN LESE PÅ https://www.apple.com/legal/sales_policies/.

1. Generelt.
(a) All programvare (inkludert Boot ROM-kode, integrert programvare og tredjepartsprogramvare), dokumentasjon, grensesnitt, innhold, fonter og andre data som fulgte med iOS-enheten («original iOS-programvare»), som er av en slik type at det kan oppdateres eller erstattes av framtidige forbedringer, programvareoppdateringer eller systemgjenoppbyggingsprogramvare fra Apple («iOS-programvareoppdateringer»), uansett om materialet befinner seg i ROM, på et hvilket som helst annet medium, eller i en hvilken som helst annen form (den originale iOS-programvaren og iOS-programvareoppdateringer omtales samlet som «iOS-programvaren»), er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen, og Apple og Apples lisensgivere beholder eierskapet til iOS-programvaren og forbeholder seg alle rettigheter som ikke uttrykkelig overføres til deg. Du godtar at vilkårene i denne lisensen skal gjelde for alle Apple-merkede programmer som er innebygd i din iOS-enhet, med mindre et slikt program følges av en egen lisens, som da skal gjelde for din bruk av programmet.

(b) Apple kan etter eget valg gjøre framtidige iOS-oppdateringer tilgjengelig. Det er ikke sikkert at eventuelle iOS-programvareoppdateringer inneholder alle eksisterende programvarefunksjoner eller nye funksjoner som Apple lanserer for nyere eller andre iOS-enheter. Vilkårene i denne lisensen gjelder for eventuelle iOS-programvareoppdateringer fra Apple, med mindre en slik iOS-programvareoppdatering følges av en egen lisens. Hvis det er tilfellet, samtykker du til at vilkårene i den lisensen gjelder.

(c) Hvis du bruker ekspresskonfigureringsfunksjonen til å konfigurere en ny iOS-enhet basert på din eksisterende iOS-enhet, samtykker du til at vilkårene i denne lisensavtalen gjelder for bruken av iOS-programvare på den nye iOS-enheten, med mindre den følges av en egen lisens. Hvis det er tilfellet, samtykker du til at vilkårene i den lisensen gjelder.

2. Tillatt bruk og restriksjoner.
(a) I henhold til vilkårene og betingelsene i denne lisensen får du en begrenset, ikke-eksklusiv lisens til å bruke iOS-programvaren på én enkelt Apple-merket iOS-enhet. Bortsett fra slik det gis tillatelse til i del 2(b) nedenfor, og med mindre annet er angitt i en separat avtale mellom deg og Apple, tillater ikke lisensavtalen at iOS-programvaren eksisterer på flere enn én Apple-merket iOS-enhet om gangen, og det er ikke tillatt å distribuere iOS-programvaren eller gjøre iOS-programvaren tilgjengelig over et nettverk der den kan brukes av flere enheter samtidig. Denne lisensen gir deg ingen rett til å bruke grensesnitt og annen immateriell eiendom som Apple eier, i design, utvikling, framstilling, lisensiering eller distribusjon av enheter, tilbehør eller programvare for tredjeparter, for bruk sammen med iOS-enheter. Rett til bruk av enkelte elementer er tilgjengelig under separate lisenser fra Apple. Hvis du vil ha mer informasjon om utvikling av enheter og tilbehør for tredjeparter, for bruk sammen med iOS-enheter, kan du gå til https://developer.apple.com/programs/mfi/. Hvis du vil vite mer om utvikling av programvare for bruk sammen med iOS-enheter, kan du gå til https://developer.apple.com.

(b) I henhold til vilkårene og betingelsene i denne lisensen får du en begrenset, ikke-eksklusiv lisens til å laste ned iOS-programvareoppdateringer Apple kan gjøre tilgjengelig for iOS-enheten din, for å oppdatere eller gjenoppbygge programvaren på iOS-enheter du eier eller kontrollerer. Denne lisensen tillater ikke at du oppdaterer eller gjenoppbygger iOS-enheter du ikke bruker eller kontrollerer, og det er ikke tillatt å distribuere iOS-programvareoppdateringer eller gjøre iOS-programvareoppdateringer tilgjengelige over et nettverk der de kan brukes av flere slike enheter eller datamaskiner samtidig. Hvis du laster ned en iOS-programvareoppdatering til datamaskinen din, kan du kan lage én kopi av iOS-programvareoppdateringene som er arkivert på datamaskinen din, i et maskinlesbart format kun i sikkerhetskopieringsøyemed og kun hvis sikkerhetskopien inkluderer all copyrightinformasjon og annen opphavsrettinformasjon som er i originalen.

(c) I den grad Apple har forhåndsinstallert Apple-merkede programmer fra App Store på din iOS-enhet på kjøpstidspunktet («forhåndsinstallerte programmer»), må du logge på App Store og knytte de forhåndsinstallerte programmene til din App Store-konto for å bruke dem på iOS-enheten. Når du knytter ett forhåndsinstallert program til App Store-kontoen, blir alle andre forhåndsinstallerte programmer på iOS-enheten tilknyttet automatisk. Ved å velge å knytte forhåndsinstallerte programmer til App Store-kontoen godtar du at Apple kan overføre, innhente, vedlikeholde, behandle og bruke både Apple-ID-en som brukes til App Store-kontoen, og en unik maskinvareidentifikator som innhentes fra iOS-enheten, som unike kontoidentifikatorer med det formål å bekrefte hvorvidt forespørselen din er berettiget, og å gi deg tilgang til de forhåndsinstallerte programmene via App Store. Hvis du ikke ønsker å bruke et forhåndsinstallert program, kan du når som helst slette det fra iOS-enheten.

(d) Du kan ikke, og du går med på å ikke legge til rette for at andre skal kunne kopiere (bortsett fra slik det eksplisitt tillates i denne lisensen), dekompilere, dekode, dele opp, forsøke å avlede kildekoden fra, modifisere, dekryptere eller skape avlede åndsverk med utgangspunkt i iOS-programvaren eller tjenester som tilbys av iOS-programvaren, eller deler av disse (unntatt hvis og kun i den utstrekning forannevnte restriksjoner er forbudt ved lov eller det tillates i lisensvilkår som gjelder for bruk av åpen kildekode-komponenter som kan følge med iOS-programvaren).

(e)  iOS-programvaren kan brukes til å reprodusere materiale så lenge denne bruken begrenses til materiale som ikke er opphavsrettslig beskyttet, materiale du eier opphavsretten til, eller materiale du er autorisert eller har lovlig adgang til å reprodusere. Alle immaterielle rettigheter og juridiske eierskapsrettigheter i og til innhold som vises av, lagres på eller som det gis tilgang til via iOS-enheten, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksvilkår fra tredjeparter som gir tilgang til slikt innhold. Med unntak for der annet er angitt i dette dokumentet, gir denne lisensen deg ingen rettigheter til bruk av slikt innhold og ingen garantier for at slikt innhold skal fortsette å være tilgjengelig for deg.

(f) Du godtar å bruke iOS-programvaren og tjenestene (slik dette defineres i del 5 nedenfor) i samsvar med alle gjeldende lover, inkludert lokale lover i landet eller regionen du bor i eller befinner deg i når du laster ned eller bruker iOS-programvaren og -tjenester. Funksjoner i iOS-programvaren og -tjenestene er ikke alltid tilgjengelige på alle språk eller i alle områder, enkelte funksjoner kan variere etter område, og enkelte kan være forbudt eller ikke tilgjengelige fra tjenesteleverandøren. Enkelte funksjoner i iOS-programvare og -tjenester krever en Wi-Fi- eller mobildataforbindelse.

(g) Bruk av App Store krever at du bruker et unikt brukernavn og et passord, kjent som en Apple-ID. En Apple-ID kreves også for tilgang til programoppdateringer og noen av funksjonene i iOS-programvaren og -tjenestene. 

(h) Du godkjenner at mange av funksjonene, de innebygde appene og tjenestene i iOS-programvaren overfører data, at det kan påvirke dataabonnementskostnadene dine, og at du er ansvarlig for slike kostnader. Du kan holde oversikt og kontroll over hvilke programmer som skal ha tillatelse til å bruke mobildata, og du kan se et anslag over hvor mye data slike programmer har brukt, i Mobildata-innstillingene. Du finner mer informasjon i brukerhåndboken for iOS-enheten.

(i) Hvis du velger å tillate automatisk oppdatering av programmer, vil iOS-enheten med jevne mellomrom søke etter oppdateringer for programmene på enheten, og hvis en oppdatering er tilgjengelig, blir den automatisk lastet ned og installert på enheten din. Du kan når som helst slå av automatisk oppdatering av programmer ved å gå til Innstillinger, trykke på iTunes og App Store og slå av Oppdateringer under Automatisk nedlasting.

(j) Bruk av iOS-enheten under visse omstendigheter kan distrahere deg og skape farlige situasjoner (du bør for eksempel unngå å skrive tekstmeldinger mens du kjører bil eller bruke hodetelefoner mens du sykler). Når du bruker iOS-enheten, godtar du at du skal følge bestemmelser som forbyr eller begrenser bruken av mobiltelefon eller hodetelefoner (for eksempel bestemmelsen om å bruke enheten håndfritt når du snakker i telefonen mens du kjører bil).

3. Overføring. Det er ikke tillatt å leie ut, lease, låne bort, selge, videreformidle eller underlisensiere iOS-programvaren. Det er imidlertid lov å overføre, én gang og på permanent basis, alle lisensrettigheter du har til iOS-programvaren, til en annen part ved overføring av eierskapet til iOS-enheten under forutsetning av at: (a) overføringen inkluderer iOS-enheten og alle deler av iOS-programvaren, inkludert denne lisensavtalen, og (b): at ingen kopier av iOS-programvaren beholdes, helt eller delvis, inkludert kopier som er lagret på en datamaskin eller annen lagringsenhet, og (c): parten som overtar iOS-programvaren leser og godtar betingelsene og vilkårene i denne lisensavtalen.

4. Samtykke til bruk av data. Når du bruker enheten, blir telefonnummeret ditt og bestemte unike identifikatorer for iOS-enheten sendt til Apple, slik at andre kan kontakte deg på telefonnummeret ditt via ulike kommunikasjonsfunksjoner i iOS-programvaren, som iMessage og FaceTime.  Når du bruker iMessage, kan det hende at Apple beholder meldingene i kryptert form i en begrenset periode for å sikre at de blir levert. Du kan slå av FaceTime- eller iMessage-tjenesten ved å gå til innstillingene for FaceTime eller Meldinger på iOS-enheten. Visse funksjoner, som Analyse, Stedstjenester, Siri og Diktering, kan kreve informasjon fra iOS-enheten for at de respektive funksjonene skal kunne benyttes. Når du slår på eller bruker disse funksjonene, vises det opplysninger om hva slags informasjon som blir sendt til Apple, og hvordan den blir brukt.  Du finner mer informasjon på https://www.apple.com/no/privacy/. Opplysningene dine blir behandlet i samsvar med Apples retningslinjer for personvern, som du kan lese på https://www.apple.com/legal/privacy/.

5. Tjenester og materiale fra tredjeparter.
(a) iOS-programvaren kan gi tilgang til Apples iTunes Store, App Store, iBooks Store, Game Center, iCloud, Kart og andre tjenester og nettsteder fra Apple og tredjeparter (samlet og individuelt kalt «tjenester»). Det er mulig at slike tjenester ikke er tilgjengelig på alle språk eller i alle land. Bruk av disse tjenestene krever Internett-tilgang, og bruk av enkelte tjenester kan kreve en Apple-ID og at du godtar ytterligere tjenestevilkår, og det kan medføre ekstra kostnader. Når du bruker denne programvaren sammen med en Apple-ID eller annen Apple-tjeneste, samtykker du til de gjeldende tjenestevilkårene for den tjenesten, for eksempel de gjeldende vilkårene for Apple Media Services for landet du er i når du bruker tjenesten. Vilkårene er tilgjengelige og kan leses på https://www.apple.com/legal/internet-services/itunes/ww/.

(b) Hvis du registrerer deg for iCloud, kan du få tilgang til enkelte iCloud-funksjoner, for eksempel «iCloud-bildebibliotek», «Min bildestrøm», «iCloud-bildedeling», «Back Up» og «Finn iPhone», direkte fra iOS-programvaren. Du erkjenner og samtykker i at din bruk av iCloud og disse funksjonene er underlagt de gjeldende vilkårene og betingelsene for iCloud-tjenesten, som er tilgjengelig her: https://www.apple.com/legal/internet-services/icloud/ww/.

(c) Innhold i News-appen. Din bruk av innhold du har tilgang til i News-appen, er begrenset til personlig, ikke-kommersiell bruk og gir deg ingen rettighet til innholdet, og du har heller ingen kommersiell rettighet eller markedsføringsrettighet tilknyttet slikt innhold.  Du skal heller ikke overføre, republisere eller reprodusere bilder du får tilgang til gjennom News-appen, på nytt som en separat fil.

(d) Kart. Kart-tjenesten og -funksjonene i iOS-programvaren («Kart»), herunder kartdatadekning, kan variere etter område. Ved bruk av de stedsbaserte funksjonene i Kart, for eksempel navigering, trafikk og lokale søk, kan ulik stedsbasert og bruksrelatert informasjon bli sendt til Apple, inkludert den geografiske sanntidsplasseringen til iOS-enheten, for utføring av forespørsler og forbedring av Kart-funksjonen. Apple innhenter denne informasjonen i en form som ikke kan identifisere deg. Når du bruker Kart, samtykker du i og godtar at Apple og Apples datterselskaper og samarbeidspartnere overfører, innhenter, vedlikeholder, behandler og bruker denne informasjonen for å kunne tilby og forbedre Kart-funksjonene og -tjenesten og andre produkter og tjenester fra Apple.  Apple kan også gi slike opplysninger, enten i form av samlet informasjon eller informasjon som ikke kan spores tilbake til deg som person, til sine partnere og lisensinnehavere for å bidra til å forbedre deres kart- og stedsbaserte produkter og tjenester. Du kan deaktivere den stedsbaserte funksjonaliteten til Kart ved å gå til innstillingen for stedstjenester på iOS-enheten og slå av stedsinnstillingen for Kart. Enkelte Kart-funksjoner, som for eksempel navigeringsfunksjonen, vil ikke lenger være tilgjengelige hvis du deaktiverer stedstjenester.

(e) iBooks, Podkaster. Hvis du velger å bruke synkroniseringsfunksjonen i appene iBooks og Podkaster til å synkronisere informasjon om bokmerker, notater, samlinger og podkastabonnementer på alle iOS-enhetene og datamaskinene dine, godtar du at informasjonen blir sendt til Apple og arkivert i tilknytning til Apple-ID-en du bruker for iBooks Store eller iTunes Store, for å synkronisere informasjonen på andre enheter og datamaskiner som har tillatelse til å få tilgang til innhold via Apple-ID-en. Du kan når som helst slå av synkronisering ved å gå til Innstillinger og endre synkroniseringsalternativene for appene iBooks og Podkaster.

(f) Du er innforstått med at du ved å bruke hvilken som helst av tjenestene, kan komme over innhold som kan anses som støtende, uanstendig eller upassende, og med språkbruk som kan oppfattes som utilslørt og direkte, og at søk eller innskriving av en bestemt URL automatisk og utilsiktet kan opprette koblinger eller referanser til støtende materiale. Likevel godtar du at din bruk av tjenestene fullt ut er på din egen risiko og at Apple og Apples samarbeidspartnere, representanter, agenturgivere eller lisensgivere ikke har noe ansvar overfor deg for innhold som kan anses anstøtelig, uanstendig eller upassende. 

(g) Enkelte tjenester kan vise, omfatte eller gjøre tilgjengelig data, informasjon, programmer eller materiale fra tredjeparter («materiale fra tredjeparter») eller koblinger til nettsteder fra enkelte tredjeparter. Du er innforstått med, og sier deg enig i, at Apple ikke er ansvarlig for å undersøke eller vurdere innhold, nøyaktighet, fullstendighet, gyldighet, validitet, overholdelse av opphavsrett, lovlighet, anstendighet eller kvalitet eller noe annet aspekt av slikt materiale fra tredjeparter eller slike nettsteder. Apple, dets ledere, samarbeidspartnere og datterselskaper vil ikke innestå for eller støtte og vil ikke påta seg eller ha noe som helst ansvar overfor deg eller andre for noen tredjeparters tjenester, materiale fra tredjeparter eller nettsteder, eller for noen andre materialer, produkter eller tjenester fra tredjeparter. Materiale fra tredjeparter og koblinger til andre nettsteder gis kun i tjenesteøyemed.

(h) Verken Apple eller noen av Apples innholdsleverandører garanterer for tilgjengeligheten, nøyaktigheten, fullstendigheten, påliteligheten eller aktualiteten av informasjon om aksjer, stedsinformasjon eller annen informasjon som kan vises av tjenester. Økonomisk informasjon som vises av tjenester, er kun for generelle informasjonsformål, og bør ikke brukes som investeringsråd. Før du utfører investeringer basert på informasjon du har fått via tjenestene, bør du konsultere en økonomisk rådgiver som er juridisk kvalifisert til å gi råd om økonomi og verdipapirer i landet eller området du bor i. Stedsinformasjon du får tilgang til via en hvilken som helst tjeneste, inkludert Kart-tjenesten fra Apple, tilbys kun for enkel navigering og planlegging og er ikke ment å brukes i situasjoner der nøyaktig stedsinformasjon er påkrevd eller der feilaktig, unøyaktig, forsinket eller ufullstendig stedsinformasjon kan føre til død eller skade på person, eiendom eller miljøet. Du samtykker i at informasjon du får fra Kart-tjenesten, kan avvike fra faktiske vei- eller terrengforhold grunnet faktorer som kan påvirke presisjonen i Kart-dataene, blant annet, men ikke begrenset til, værforhold, vei- og trafikkforhold og geopolitiske hendelser. Ivareta din egen sikkerhet når du bruker navigeringsfunksjonen ved å alltid være oppmerksom på veiskilt og kjøreforhold. Kjør til enhver tid defensivt og i henhold til trafikkreglene, og vær oppmerksom på at veianvisninger for gående ikke alltid inkluderer fortau eller gangveier.

(i) I den grad du bruker tjenestene til å laste opp innhold, bekrefter du at du eier alle rettigheter til, eller har tillatelse til eller på annen måte har lovlig tilgang til å laste opp, slikt innhold og at slikt innhold ikke bryter noen av tjenestevilkårene som gjelder for tjenestene. Du godtar at tjenestene inneholder proprietært innhold, informasjon og materiale som eies av Apple, nettstedeieren eller deres lisensgivere, og er beskyttet av gjeldende regelverk for immaterielle rettigheter og andre lover, inkludert, men ikke begrenset til lover om opphavsrett. Du samtykker til at du ikke vil bruke slikt proprietært innhold eller slikt materiale utover de tillatte anvendelser av tjenestene eller på noen som helst måte som ikke er i samsvar med vilkårene i denne lisensavtalen eller som krenker en tredjeparts eller Apples immaterielle rettigheter. Ingen deler av tjenestene skal kopieres eller reproduseres i noen som helst form eller på noen som helst måte. Du forplikter deg til ikke å endre, leie ut, låne bort, selge, distribuere eller skape avledede verker basert på tjenestene på noen som helst måte, og til ikke å utnytte tjenestene på noen som helst uautorisert måte, inkludert, men ikke begrenset til å bruke tjenestene til å overføre datavirus, ormer, trojanske hester eller annen skadelig programvare, eller ved eiesiendomskrenkelse eller overbelastning av nettverkskapasitet. Du sier deg videre enig i å ikke bruke tjenestene til på noen måte å sjikanere, fornærme, forfølge, true, injuriere eller på andre måte krenke rettighetene til en annen part, og at Apple ikke på noen måte er ansvarlig om du skulle bruke tjenestene slik eller hvis du skulle motta sjikanerende, truende, injurierende, krenkende eller ulovlige meldinger eller overføringer som en følge av bruk av tjenestene.

(j) Tjenester og materiale fra tredjeparter som fås tilgang til, kan kobles til eller vises på iOS-enheten, er ikke tilgjengelig på alle språk eller i alle land eller regioner. Apple gir ingen garantier for at slike tjenester og slikt materiale fra tredjeparter er passende eller tilgjengelig for bruk på et bestemt sted. I den grad du velger å bruke eller få tilgang til slike tjenester og slikt materiale, gjør du det på ditt eget initiativ og er selv ansvarlig for å følge gjeldende lover, inkludert, men ikke begrenset til, gjeldende lokale lover eller lover om personvern og innhenting av data. Deling eller synkronisering av bilder via iOS-enheten kan føre til at metadata, herunder dybdeinformasjon og data om hvor og når bildet ble tatt, overføres med bildene. Bruk av Apple-tjenester (for eksempel iCloud-bildebibliotek) til å dele eller synkronisere slike bilder innebærer at Apple vil motta og lagre slik metadata. Apple og Apples lisensgivere forbeholder seg retten til å endre, oppheve, fjerne eller deaktivere tilgang til en hvilken som helst tjeneste når som helst og uten varsel. Under ingen omstendigheter vil Apple være ansvarlig for følgene av å ha fjernet eller deaktivert tilgang til en slik tjeneste. Apple kan også innføre begrensninger på bruk av eller tilgang til enkelte tjenester, i begge tilfellene uten varsel eller ansvar. 

6. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk eller på andre måter slutte å gjelde, uten varsel fra Apple hvis du bryter noen som helst av vilkårene i denne avtalen. Når denne avtalen opphører, skal du slutte å bruke iOS-programvaren. Punkt 4, 5, 6, 7, 8, 9, 12 og 13 i denne lisensen gjelder selv om avtalen opphører.

7. Garantifraskrivelse.
7.1     Hvis du er en forbrukerkunde (en kunde som ikke bruker iOS-programvaren i jobbsammenheng), er det mulig at du har juridiske rettigheter i landet ditt som medfører at følgende begrensninger ikke gjelder for deg, og der dette er tilfelle, gjelder ikke disse begrensningene for deg. Hvis du vil ha mer informasjon om rettighetene dine, tar du kontakt med en rådgivningsorganisasjon for forbrukere.

7.2     DU ERKJENNER OG SAMTYKKER UTTRYKKELIG I AT, I DEN GRAD DET TILLATES AV GJELDENDE LOV, BRUKEN AV iOS-PROGRAMVAREN OG EVENTUELLE TJENESTER SOM UTFØRES AV BRUKES VIA iOS-PROGRAMVAREN, FULLT OG HELT SKJER PÅ DIN EGEN RISIKO, OG AT HELE RISIKOEN MED HENSYN TIL TILFREDSSTILLENDE KVALITET, YTELSE, NØYAKTIGHET OG PRESTASJON LIGGER HOS DEG. 

7.3     iOS-PROGRAMVAREN OG -TJENESTER LEVERES SOM DET ER, MED ALLE EVENTUELLE FEIL OG UTEN GARANTI AV NOE SLAG, OG APPLE OG APPLES LISENSGIVERE (I AVSNITT 7 OG 8 BETEGNES DISSE PARTER SAMLET SOM «APPLE») FRASKRIVER SEG MED DETTE UTTRYKKELIG ETHVERT GARANTIANSVAR FOR iOS-PROGRAMVAREN OG TJENESTENE, INKLUDERT, MEN IKKE BEGRENSET TIL, UNDERFORSTÅTTE GARANTIER FOR SALGBARHET, TILFREDSSTILLENDE KVALITET, ANVENDELIGHET FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES.

7.4     APPLE GARANTERER IKKE iOS-PROGRAMVAREN OG TJENESTENE VIL TILFREDSSTILLE DINE FORHÅPNINGER, AT FUNKSJONENE I ELLER TJENESTER SOM UTFØRES AV ELLER GIS AV iOS-PROGRAMVAREN, VIL TILFREDSSTILLE DINE KRAV, AT iOS-PROGRAMVAREN OG TJENESTENE VIL VIRKE UTEN AVBRUDD ELLER FEILFRITT, AT TJENESTER VIL FORTSETTE Å VÆRE TILGJENGELIG, AT FEIL I iOS-PROGRAMVAREN ELLER TJENESTENE VIL BLI UTBEDRET ELLER AT iOS-PROGRAMVAREN VIL VÆRE KOMPATIBEL MED PROGRAMVARE OG TJENESTER FRA TREDJEPARTER. INSTALLERING AV DENNE IOS-PROGRAMVAREN KAN PÅVIRKE TILGJENGELIGHETEN OG MULIGHETEN TIL Å BRUKE PROGRAMVARE, PROGRAMMER ELLER TJENESTER FRA TREDJEPARTSLEVERANDØRER OG APPLE-PRODUKTER ELLER APPLE-TJENESTER.

7.5     I TILLEGG VEDGÅR DU AT iOS-PROGRAMVAREN OG TJENESTENE IKKE ER BEREGNET TIL ELLER KAN BRUKES I SITUASJONER ELLER OMGIVELSER HVOR DET AT iOS-PROGRAMVAREN ELLER TJENESTENE SLUTTER Å FUNGERE ELLER DET ER FEIL, FORSINKELSER ELLER UNØYAKTIGHETER I INNHOLDET, DATA ELLER INFORMASJONEN SOM OPPGIS AV iOS-PROGRAMVAREN ELLER TJENESTENE, KAN FØRE DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER, INKLUDERT MED IKKE BEGRENSET TIL DRIFT AV KJERNEKRAFTVERK, FLYNAVIGERINGSSYSTEMER, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSSYSTEMER, MEDISINSK UTSTYR OG VÅPENSYSTEMER.

7.6     INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED iOS-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. ENKELTE STEDER TILLATER IKKE LOVGIVNINGEN GARANTIFRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG. 

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE OG APPLES SAMARBEIDSPARTNERE, REPRESENTANTER OG AGENTURGIVERE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, SKADE PÅ ELLER TAP AV DATA, MANGLENDE OVERFØRING ELLER MOTTAK AV DATA (INKLUDERT OG UTEN BEGRENSNING KURSINSTRUKSJONER, OPPGAVER OG MATERIELL), AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE iOS-PROGRAMVAREN OG TJENESTENE ELLER PROGRAMVARE FRA TREDJEPARTER SOM BRUKES SAMMEN MED iOS-PROGRAMVAREN ELLER -TJENESTER, UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. I ENKELTE JURISDIKSJONER TILLATER IKKE LOVGIVNINGEN BEGRENSNINGER ELLER ANSVARSFRAVIKELSE FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEG. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 250 US dollar (US $250). Foregående begrensninger skal gjelde selv om ovenstående opprettelse ikke virker etter hensikten.

9. Digitale sertifikater. iOS-programvaren har funksjoner som tillater at den kan godta digitale sertifikater som enten kommer fra Apple eller fra en tredje part. DU ER ENE OG ALENE ANSVARLIG FOR OM DU VIL STOLE PÅ ET SERTIFIKAT SOM ER UTSTEDT AV APPLE ELLER EN TREDJEPART. BRUKEN AV DIGITALE SERTIFIKATER FOREGÅR PÅ EGEN RISIKO. APPLE GIR, TIL DET MAKSIMALE SOM TILLATES AV GJELDENDE LOVGIVNING, INGEN UTTRYKTE ELLER INDIREKTE GARANTIER ELLER FREMSTILLINGER FOR SALGBARHET ELLER EGNETHET FOR NOE SPESIELT FORMÅL, KORREKTHET, SIKKERHET ELLER KRENKELSE AV EN TREDJEPARTS RETTIGHETER MED HENSYN TIL DIGITALE SERTIFIKATER.

10. Eksportkontroll. Du må ikke bruke, eksportere eller videreeksportere iOS-programvaren, unntatt i overensstemmelse med gjeldende eksportlovgivning i USA og gjeldende lovgivning i det land iOS-programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere iOS-programvaren til a) land som er omfattet av USAs embargo, eller b) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person’s List« eller «Entity List» eller noen annen liste over forbudte parter. Ved å ta i bruk iOS-programvaren bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke iOS-programvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

11. US Government-sluttbrukere. iOS-programvaren og tilhørende dokumentasjon er definert som «Commercial items» slik det er definert i 48 C.F.R. § 2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

12. Gjeldende lovgivning og tilsidesettelse av bestemmelser. Denne lisensen skal være underlagt og være i samsvar med lovene i staten California, unntatt de deler av loven som vedrører lovkonflikter. Denne lisensen skal uttrykkelig ikke være underlagt de Forente Nasjoners konvensjon om kontrakter for salg av varer internasjonalt. Hvis du er en forbruker som er bosatt i Den Storbritannia, er denne lisensen underlagt lovgivningen i landet du bor i. Dersom en domstol, med kompetanse til dette, finner at noen av bestemmelsene i denne lisensavtale helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.

13. Fullstendig avtale, gjeldende språk. Denne lisensavtalen inneholder alt som er avtalt mellom deg og Apple med hensyn til bruk av iOS-programvaren og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Enhver oversettelse av denne avtalen er tilpasset lokale forhold og ved en eventuell uoverensstemmelse mellom den engelske og oversatte versjonen skal den engelske versjonen gjelde, i den grad det ikke begrenses av gjeldende lovgivning i landet du bor i.

14. Anerkjennelse av tredjeparter. Deler av iOS-programvaren benytter eller inkluderer programvare fra tredjeparter og annet opphavsrettslig beskyttet materiale. Anerkjennelser, lisensbetingelser og garantifraskrivelser for slikt materiale er inkludert i den elektroniske dokumentasjonen for iOS-programvaren, og bruken av slikt materiale er underlagt de respektive betingelsene. Bruk av Google Safe Browsing-tjenesten er underlagt Googles tjenestevilkår (https://www.google.com/intl/no/policies/terms/) og Googles retningslinjer for personvern (https://www.google.com/intl/no/policies/privacy/).

15. Bruk av MPEG-4, merknad om H.264/AVC.
(a) iOS-programvaren er lisensiert under MPEG-4 Systems Patent Portfolio License for koding i samsvar med MPEG-4 Systems Standard, med unntak av at det er nødvendig med en tilleggslisens og betaling av royalties for koding i forbindelse med (i) data som lagres eller replikeres på fysiske medier som det betales for per tittel, og/eller (ii) data som det betales for per tittel, og som overføres til en sluttbruker for permanent lagring og/eller bruk. En slik tilleggslisens kan fås fra MPEG LA, LLC. Du finner mer informasjon på http://www.mpegla.com.

(b) iOS-programvaren inneholder funksjonalitet for koding og/eller dekoding av MPEG-4-video. iOS-programvaren er lisensiert under MPEG-4 Visual Patent Portfolio License for personlig og ikke-kommersiell bruk av en forbruker til (i) koding av video i overenssemmelse med MPEG-4 Visual Standard («MPEG-4-video») og/eller (ii) dekoding av MPEG-4-video som har blitt kodet av en forbruker som driver en privat og ikke-kommersiell aktivitet, og/eller som har blitt framskaffet fra en videoleverandør som har lisens fra MPEG LA til å levere MPEG-4-video. Ingen lisens gis eller kan forstås som tillatelse til annen bruk. Ytterligere informasjon, også om bruk og lisenser for bruk i markedsføringssammenheng, kommersiell og intern bruk, kan fås fra MPEG LA, LLC. Se http://www.mpegla.com.

(c) iOS-programvaren inneholder funksjonalitet for AVC-koding og/eller AVC-dekoding, kommersiell bruk krever ekstra lisensiering og følgende gjelder: AVC-FUNKSJONALITETEN I iOS-PROGRAMVAREN KAN KUN ANVENDES AV FORBRUKERE OG KUN FOR PERSONLIG OG IKKE-KOMMERSIELL BRUK TIL (i) KODING AV VIDEO I OVERENSSTEMMELSE MED AVC-STANDARDEN («AVC-VIDEO») OG/ELLER (ii) DEKODING AV AVC-VIDEO SOM ER KODET AV EN FORBRUKER TIL PERSONLIG OG IKKE-KOMMERSIELL BRUK OG/ELLER DEKODING AV AVC-VIDEO FRA EN VIDEOLEVERANDØR SOM HAR LISENS TIL Å TILBY AVC-VIDEO. INFORMASJON OM ANNEN BRUK OG LISENSIERING KAN INNHENTES FRA MPEG LA L.L.C. SE http://www.mpegla.com. 

16. Begrensninger for Yahoo-søketjenesten. Yahoo-søketjenesten som er tilgjengelig via Safari, er kun lisensiert for bruk i følgende land og regioner: Argentina, Aruba, Australia, Bahamas, Barbados, Belgia, Bermuda, Brasil, Bulgaria, Canada, Caymanøyene, Chile, Colombia, Danmark, Den dominikanske republikk, Ecuador, El Salvador, Filippinene, Finland, Frankrike, Grenada, Guatemala, Hellas, Hongkong, India, Indonesia, Irland, Island, Italia, Jamaica, Japan, Kina, Kypros, Latvia, Litauen, Luxembourg, Malaysia, Malta, Mexico, Nederland, New Zealand, Nicaragua, Norge, Panama, Peru, Polen, Portugal, Puerto Rico, Romania, Singapore, Slovakia, Slovenia, Spania, St. Lucia, Storbritannia, St. Vincent, Sveits, Sverige, Sør-Korea, Taiwan, Thailand, Trinidad og Tobago, Tsjekkia, Tyrkia, Tyskland, Ungarn, Uruguay, USA, Venezuela og Østerrike.

17. Merknad om Microsoft Exchange. E-postinnstillingen for Microsoft Exchange i iOS-programvaren er kun lisensiert for synkronisering av informasjon, for eksempel e-post, kontakter, kalendere og oppgaver, via trådløst nettverk mellom iOS og Microsoft Exchange Server eller annen tjenerprogramvare som er lisensiert av Microsoft for å implementere Microsoft Exchange ActiveSync-protokollen.

EA1520
22.09.2017

————————————
Tilleggsvilkår for Apple Pay 

Disse Tilleggsvilkårene for Apple Pay («Tilleggsvilkår») gjelder i tillegg til Lisensavtalen for iOS-programvare («Lisensen»), og både Lisensvilkårene og disse Tilleggsvilkårene gjelder for din bruk av funksjonen Apple Pay, som skal regnes som en «Tjeneste» i tilknytning til lisensen. Ord skrevet med store bokstaver i disse Tilleggsvilkårene, skal tolkes etter definisjonene som er fastsatt i Lisensen.

1. Oversikt og begrensninger for bruk

Apple Pay gjør det mulig å:

•     agre virtuelle versjoner av kredittkort, debetkort og kontantkort, også kredittkort, bankkort og kontantkort utstedt av butikker, og Apple Pay Cash-kortet, som støttes av Apple Pay-funksjonen («Betalingskort som støttes»), og bruke iOS-enheter som støttes, til å utføre trådløse betalinger på utvalgte steder, i apper eller på nettsteder;
•     bruke lojalitets- og gavekort som lagres i Wallet («Apple Pay-aktiverte kort», og sammen med Betalingskort som støttes, «Kort som støttes»), for å utføre kontaktløse transaksjoner med lojalitets- og gavekort i utvalgte butikker i tilknytning til en kontaktløs betaling med Apple Pay, og;
•     sende person-til-person-betalinger til andre Apple Pay-brukere.

Apple Pay-funksjonene i iOS-programvaren er bare tilgjengelige i utvalgte områder, med utvalgte kortutstedere, finansinstitusjoner og hos utvalgte forhandlere. Funksjonene kan variere avhengig av sted, utsteder og forhandler.

Hvis du skal bruke Apple Pay, må du ha et Kort som støttes. Utvalget av Kort som støttes, kan variere fra tid til annen. I tillegg, hvis du vil sende og motta person-til-person-betalinger, må du ha et Apple Pay Cash-kort.

Betalingskort som støttes, og person-til-person-betalinger knyttes til Apple-ID-en du har logget på iCloud med for å bruke disse funksjonene. Kort som støttes, er kun tilgjengelige for personer som er 13 år eller eldre, og ytterligere aldersbegrensninger kan gjelde for bruk av iCloud eller Kortet som støttes. Apple Pay Cash-kortet og muligheten til å sende og motta person-til-person-betalinger er kun tilgjengelig for personer over 18 år.

Apple Pay er for personlig bruk, og du kan bare aktivere dine egne Kort som støttes. Hvis du aktiverer et firmakort som støttes, bekrefter du at du gjør det med godkjenning fra arbeidsgiveren din, og at du har tillatelse til å binde arbeidsgiveren til disse vilkårene og alle transaksjoner som utføres ved bruk av funksjonen. Hvis du sender eller mottar en person-til-person-betaling, bekrefter du at du gjør dette for egen personlig, ikke-kommersiell bruk.

Du samtykker i at du ikke skal bruke Apple Pay til ulovlige eller straffbare formål eller andre formål som er i strid med lisensen og tilleggsvilkårene. Videre samtykker du i å bruke Apple Pay i samsvar med gjeldende lover og forskrifter. Du samtykker i at du ikke skal gripe inn i eller skape forstyrrelser for tjenesten Apple Pay (herunder ved automatisk tilgang til tjenesten) eller tjenere eller nettverk tilknyttet tjenesten eller retningslinjer, bestemmelser eller forskrifter for nettverk tilknyttet tjenesten (herunder uautorisert tilgang til, bruk eller overvåkning av data eller trafikk på slike).

2. Forholdet mellom deg og Apple

Apple Pay gjør det mulig å lage virtuelle versjoner av dine Kort som støttes, på den støttede iOS-enheten. Apple behandler imidlertid ikke betalinger eller andre transaksjoner med kort som ikke er betalingskort (som bruk eller opptjening av bonus), og verken mottar, oppbevarer eller overfører midlene dine, eller har noen kontroll over betalinger, tilbakebetalinger, refusjoner, bonuser, verdier, rabatter eller annen kommersiell bruk tilknyttet din bruk av funksjonen.

Vilkårene i kortavtalene du har med kortutstederen, vil fortsatt gjelde for din bruk av Kort som støttes, og for bruk av disse i tilknytning til Apple Pay. Likeledes vil din deltakelse i forhandleres lojalitets- eller gavekortprogrammer og din bruk av Apple Pay-aktiverte kort i tilknytning til Apple Pay være underlagt forhandlerens vilkår.

Apple Pay Cash-kortet og muligheten til å sende og motta person-til-person-betalinger er kun tilgjengelig i USA, og er tjenester som leveres av Green Dot Bank, medlem av FDIC. Når du aktiverer disse funksjonene i Apple Pay, åpner du en konto i Green Dot Bank, og når du sender eller mottar en person-til-person-betaling eller fyller på eller tar ut penger fra Apple Pay Cash-kortet, er Green Dot Bank ansvarlig for å motta og sende pengene til rette mottaker. Finansinstitusjonen som er ansvarlig for å tilby Apple Pay Cash-kortet og person-til-person-betalinger i Apple Pay, kan bli endret, og din bruk av slike tjenester er underlagt deres vilkår og betingelser.

Ingen del av lisensen eller tilleggsvilkårene endrer vilkårene i avtaler du har med kortutstedere, brukere eller forhandlere, og vilkårene gjelder for din bruk av Kortet som støttes, eller person-til-person-betalingsfunksjonen i Apple Pay og deres virtuelle versjon på iOS-enheten. Du godtar at Apple ikke er part i dine avtaler med kortutstedere eller forhandlere, og at Apple heller ikke er ansvarlig for: (a) innholdet, nøyaktigheten eller utilgjengeligheten til betalingskort, kommersielle aktiviteter, transaksjoner eller kjøp ved bruk av Apple Pay-funksjonaliteten; (b) utstedelsen av kreditt eller vurdering av kredittverdighet; (c) opptjening eller bruk av lojalitets- eller bonuspoeng i forhandlerprogrammer; (d) finansiering eller påfylling av kontantkort; (e) sending eller mottak av person-til-person-betalinger; eller (f) påfylling, innløsing eller uttak av penger fra Apple Pay Cash-kortet.

Kontakt utsteder eller gjeldende forhandler vedrørende alle tvister eller spørsmål om betalingskort, lojalitetskort, gavekort eller tilknyttet kommersiell bruk. Spørsmål vedrørende Apple Pay Cash-kortet eller person-til-person-betalinger kan rettes til Apples kundestøtte.

3. Personvern

Apple Pay trenger bestemt informasjon fra iOS-enheten din for at du skal få tilgang til all funksjonalitet. I tillegg, når du bruker Apple Pay Cash-kortet eller sender eller mottar person-til-person-betalinger, samles og oppbevares ytterligere informasjon om dine transaksjoner for å betjene kontoen din samt for svindelforebyggende og juridiske formål. Hvis du vil ha mer informasjon om data som samles inn, brukes eller deles når du benytter Apple Pay, Apple Pay Cash-kortet eller person-til-person-betalinger med Apple Pay, kan du lese Om Apple Pay og personvern (som du finner ved å gå til Wallet og Apple Pay på iOS-enheten din, i Apple Watch-appen på en sammenkoblet iOS-enhet) eller gå til https://www.apple.com/no/privacy. Når du bruker disse funksjonene, samtykker du i og tillater du at Apple og Apples datterselskaper og agenter overfører, innhenter, vedlikeholder, behandler og bruker all forannevnte informasjon for å kunne tilby Apple Pay-funksjonaliteten.

4. Sikkerhet, enheter som er mistet eller deaktivert

Apple Pay lagrer en virtuell versjon av Kort som støttes, og bør beskyttes på samme måte som du beskytter fysiske kredittkort, debetkort, kontantkort, lojalitetskort eller gavekort. Hvis du oppgir koden til enheten til en tredjepart eller tillater at en tredjepart legger til sitt fingeravtrykk for bruk med Touch ID eller aktiverer Face ID, kan vedkommende utføre betalinger, sende, be om eller motta person-til-person-betalinger, ta ut penger fra Apple Pay Cash-kortet eller motta eller bruke bonus eller kreditt ved hjelp av Apple Pay på din enhet. Du alene er ansvarlig for å beskytte enheten og koden. Du samtykker i at Apple ikke er ansvarlig hvis du mister eller deler tilgangen til enheten. Du samtykker i at Apple ikke er ansvarlig hvis du foretar uautoriserte endringer av iOS (for eksempel via «jailbreak»).

Det er mulig du må aktivere ytterligere sikkerhetstiltak, for eksempel tofaktorautentisering for Apple-ID-en, for å få tilgang til enkelte Apple Pay-funksjoner, inkludert Apple Pay Cash-kortet og person-til-person-betalinger med Apple Pay. Hvis du senere fjerner disse sikkerhetsfunksjonene, er det mulig du ikke fortsatt får tilgang til enkelte Apple Pay-funksjoner.

Dersom du mister enheten eller den blir stjålet, og du har aktivert Finn iPhone, kan du bruke Finn iPhone til å sette enheten i Mistet-modus for å prøve å hindre at de virtuelle, Støttede betalingskortene eller sending av person-til-person-betalinger på den enheten blir brukt. Du kan også slette enheten for å prøve å hindre bruk av de virtuelle, Støttede betalingskortene eller sending av person-til-person-betalinger på enheten og prøve å fjerne Apple Pay-aktiverte kort. Du bør også kontakte utstederen av Betalingskortene som støttes, forhandleren som har utstedt de Apple Pay-aktiverte kortene og Apple, hvis du har et Apple Pay Cash-kort, for å hindre at uvedkommende får tilgang til virtuelle Kort som støttes.

Hvis du rapporterer om eller Apple mistenker straffbare handlinger eller misbruk, godtar du at du skal samarbeide med Apple i etterforskningen og iverksette de tiltakene vi fastsetter for å forhindre svindel.

5. Ansvarsbegrensning

I TILLEGG TIL GARANTIFRASKRIVELSENE OG ANSVARSBEGRENSNINGENE SOM ER FASTSATT I LISENSEN, FRASKRIVER APPLE SEG ETHVERT ANSVAR FOR KJØP, BETALINGER, TRANSAKSJONER OG ANNEN KOMMERSIELL BRUK I TILKNYTNING TIL APPLE PAY-FUNKSJONEN, OG DU GODTAR AT DU KUN SKAL BRUKE AVTALER DU HAR MED KORTUTSTEDEREN, BETALINGSNETTVERK, FINANSINSTITUSJONER ELLER FORHANDLER FOR Å LØSE EVENTUELLE SPØRSMÅL ELLER TVISTER I FORBINDELSE MED STØTTEDE BETALINGSKORT, PERSON TIL PERSON-BETALINGER OG TILKNYTTET KOMMERSIELL BRUK.

————————————
KOMMUNIKASJON FRA APPLE
Hvis Apple trenger å kontakte deg om produktet ditt eller kontoen din, samtykker du i at Apple kan sende slik kommunikasjon via e-post. Du samtykker i at kommunikasjon vi sender deg elektronisk, tilfredsstiller eventuelle rettslige krav.